CELEX: 31996R1485
Language: sk
Date: 1996-07-26 00:00:00
Title: Nariadenie Komisie (ES) č. 1485/96 z 26. júla 1996, ktorým sa ustanovujú podrobné pravidlá uplatňovania smernice Rady 92/109/EHS so zreteľom na vyhlásenia zákazníkov o použití určitých látok používaných pri nedovolenej výrobe omamných látok a psychotropných látokText s významom pre EHP.

Dôležité právne oznámenie

|

31996R1485

Úradný vestník L 188 , 27/07/1996 S. 0028 - 0031

		Nariadenie Komisie (ES) č. 1485/96z 26. júla 1996,ktorým sa ustanovujú podrobné pravidlá uplatňovania smernice Rady 92/109/EHS so zreteľom na vyhlásenia zákazníkov o použití určitých látok používaných pri nedovolenej výrobe omamných látok a psychotropných látok(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 92/109/EHS zo 14. decembra 1992 o výrobe a uvádzaní na trh určitých látok používaných pri nedovolenej výrobe omamných látok a psychotropných látok [1], zmenenú a doplnenú smernicou Komisie 93/46/EHS [2], najmä na jej článok 2 bod 1 písm. b),keďže všetky obchody, ktoré vedú k umiestňovaniu sledovaných látok, ktoré sú definované v článku 1 ods. 2 písm. a) smernice 92/109/EHS, musia byť riadne zdokumentované; keďže takáto dokumentácia musí okrem toho obsahovať vyhlásenie zákazníka, v ktorom je uvedené konkrétne použitie látky;keďže zavedenie ustanovení o vyhláseniach zákazníkov pomôže zabezpečiť, aby bol pri každej transakcii účel použitia sledovaných látok zákazníkom jasne identifikovaný; keďže takáto identifikácia prispeje k predchádzaniu zneužívania sledovaných látok na nedovolenú výrobu drog;keďže za určitých podmienok by malo byť zákazníkovi umožnené, aby predložil len jednorazové vyhlásenie týkajúce sa všetkých transakcií súvisiacich s látkami kategórie 2 za určité obdobie, ktoré nesmie byť dlhšie ako jeden rok, aby sa zohľadnili pravidelné transakcie medzi tým istým dodávateľom a tým istým zákazníkom;keďže ustanovenia tohto nariadenia sú v súlade so stanoviskom výboru zriadeného podľa článku 10 nariadenia Rady (EHS) č. 3677/90 [3], naposledy zmeneného a doplneného nariadením Komisie (EHS) č. 3769/92 [4],PRIJALA TOTO NARIADENIE:Článok 1Vyhlásenie pre jednotlivé transakcie1. Každá fyzická osoba alebo právnická osoba, ktorá podniká v rámci spoločenstva a dodáva zákazníkovi sledovanú látku uvedenú v kategórii 1 alebo 2 prílohy I smernice 92/109/EHS a ktorá je povinná viesť dokumentáciu o každom obchode podľa článku 2 uvedenej smernice, musí, s výnimkou ustanovenia článku 2 tohto nariadenia, od zákazníka získať vyhlásenie, v ktorom bude uvedené konkrétne použitie látky, ktorá mu bola dodaná. Ku každej sledovanej látke sa vyžaduje osobitné vyhlásenie.2. Vyhlásenie musí obsahovať informácie uvedené vo vzore, ktorý je uvedený v bode 1 prílohy tohto nariadenia. V prípade právnickej osoby sa toto vyhlásenie vystavuje na hlavičkovom papieri.Článok 2Vyhlásenie pre opakované transakcie s látkou kategórie 21. Každá fyzická osoba alebo právnická osoba, ktorá podniká v rámci spoločenstva a pravidelne dodáva zákazníkovi látku uvedenú v kategórii 2 prílohy I smernice 92/109/EHS a ktorá je povinná viesť dokumentáciu o transakciách podľa článku 2 uvedenej smernice, môže prijať, ako alternatívu k vyhláseniu pre jednotlivé transakcie, jednorazové vyhlásenie týkajúce sa niekoľkých transakciami za určité obdobie, ktoré nesmie byť dlhšie ako jeden rok, ak je dodávateľ presvedčený, že sú splnené nasledujúce kritéria:- ide o zákazníka, ktorému túto látku dodal najmenej trikrát za posledných 12 mesiacov,- dodávateľ nemá žiadne dôvody sa domnievať, že táto látka bude použitá na nezákonné účely,- objednávané množstvá zodpovedajú bežnej spotrebe tohto zákazníka.2. Vyhlásenie musí obsahovať informácie uvedené vo vzore, ktorý je uvedený v bode 2 prílohy tohto nariadenia. V prípade právnickej osoby sa toto vyhlásenie vystavuje na hlavičkovom papieri.Článok 3Nadobudnutie účinnostiToto nariadenie nadobúda účinnosť 20. deň po jeho uverejnení v Úradnom vestníku Európskych spoločenstiev.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 26. júla 1996Za KomisiuMartin Bangemannčlen Komisie[1] Ú. v. ES L 370, 19.12.1992, s. 76.[2] Ú. v. ES L 159, 1.7.1993, s. 134.[3] Ú. v. ES L 357, 20.12.1990, s. 1.[4] Ú. v. ES L 383, 29.12.1992, s. 17.--------------------------------------------------PRÍLOHA1. Vzor vyhlásenia pre jednotlivé transakcie s látkami kategórie 1 alebo 2+++++ TIFF +++++2. Vzor vyhlásenia pre opakované transakcie s látkou kategórie 2+++++ TIFF +++++--------------------------------------------------